Paġna Dawn it-testi huma disponibbli fuq: Lingwa tal-kawża: il-Ġermaniż L-Artikolu 2(1) u t-tieni subparagrafu tal-Artikolu 11(4) tad-Direttiva 2006/126/KE tal-Parlament Ewropew u tal-Kunsill, tal-20 ta' Diċembru 2006, dwar il-Liċenzji tas-Sewqan, għandhom jiġu interpretati fis-sens li ma jipprekludux li Stat Membru, li fit-territorju tiegħu d-detentur ta' liċenzja tas-sewqan maħruġa minn Stat Membru ieħor jirrisjedi temporanjament, jirrifjuta li jirrikonoxxi l-validità ta' din il-liċenzja tas-sewqan minħabba aġir li jikkostitwixxi ksur tad-detentur tagħha li seħħ f'dan it-territorju sussegwentement għall-ħruġ ta' din il-liċenzja tas-sewqan u li, skont il-liġi nazzjonali tal-ewwel Stat Membru, huwa ta' natura li jwassal għall-inkapaċità għas-sewqan ta' vetturi bil-mutur. L-Istat Membru li jirrifjuta li jirrikonoxxi l-validità ta' liċenzja tas-sewqan, f'sitwazzjoni bħal dik inkwistjoni fil-kawża prinċipali, huwa kompetenti sabiex jistabbilixxi l-kundizzjonijiet li fihom id-detentur ta' liċenzja tas-sewqan għandu jissuġġetta ruħu għalihom sabiex jirkupra d-dritt tas-sewqan fit-territorju tiegħu. Hija l-qorti tar-rinviju li għandha teżamina jekk, permezz tal-applikazzjoni tar-regoli tiegħu stess, l-Istat Membru inkwistjoni ma jipprekludix, fir-realtà, indefinittivament ir-rikonoxximent tal-liċenzja tas-sewqan maħruġa minn Stat Membru ieħor. F'din il-perspettiva, hija għandha tivverifika jekk il-kundizzjonijiet previsti mil-leġiżlazzjoni tal-ewwel Stat Membru, skont il-prinċipju ta' proporzjonalità, ma jaqbżux il-limiti ta' dak li huwa xieraq u neċessarju sabiex jintlaħaq l-għan tad-Direttiva 2006/126, li jikkonsisti li tittejjeb is-sigurtà fit-toroq. Lingwa tal-kawża: il-Pollakk L-Artikolu 2(1)(b) u (ċ) tad-Direttiva tal-Kunsill 2008/7/KE, tat-12 ta' Frar 2008, dwar it-taxxi indiretti fuq il-ġbir tal-kapital, għandu jiġi interpretat fis-sens li soċjetà in akkomandita rregolata mid-dritt Pollakk għandha titqies li hija kumpannija b'kapital azzjonarju fis-sens ta' din id-dispożizzjoni, anki meta parti biss mill-kapital tagħha u mis-soċji tagħha tkun tista' tissodisfa l-kundizzjonijiet previsti minn din id-dispożizzjoni. Lingwa tal-kawża: il-Bulgaru Billi tillimita għal tnejn, skont il-punt 5a(1) and (2) tad-dispożizzjonijiet tranżitorji u finali tal-Liġi dwar il-Komunikazzjonijiet Elettroniċi (Zakon za elektronnite saobshteniya), in-numru ta' impriżi li lilhom jista' jingħata dritt ta' użu ta' frekwenzi tal-ispettru tar-radju għal xandir bir-radju diġitali terrestri u li ingħatatilhom awtorizzazzjoni sabiex jipprovdu servizzi ta' komunikazzjoijiet elettroniċi korrispondenti, ir-Repubblika tal-Bulgarija naqset milli twettaq l-obbligi tagħha taħt l-Artikolu 2(1) tad-Direttiva tal-Kummissjoni 2002/77/KE, tas-16 ta' Settembru 2002, dwar kompetizzjoni fis-swieq tan-networks u s-servizzi tal-komunikazzjonijiet elettroniċi. Billi pprojbixxiet, skont l-Artikoli 47a(1) u (2) u 48(3) tal-Liġi dwar il-Komunikazzjonijiet Elettroniċi lill-furnituri ta' kontenut televiżwali li l-programmi tagħhom ma jixxandrux fil-Bulgarija u lil persuni relatati magħhom milli jipparteċipaw fis-sejħiet għal offerti għall-għoti ta' drittijiet ta' użu ta' frekwenzi tal-ispettru tar-radju għal xandir bir-radju diġitali terrestri u milli jipprovdu s-servizzi korrispondenti, ir-Repubblika tal-Bulgarija naqset milli twettaq l-obbligi tagħha taħt l-Artikolu 7(3) tad-Direttiva 2002/20/KE tal-Parlament Ewropew u tal-Kunsill, tas-7 ta' Marzu 2002, dwar l-awtorizzazzjoni ta' networks u servizzi ta' komunikazzjonijiet elettroniċi (Direttiva ta' Awtorizzazzjoni), kif emendata bid-Direttiva 2009/140/KE tal-Parlament Ewropew u tal-Kunsill, tal-25 ta' Novembru 2009, taħt l-Artikolu 9(1) tad-Direttiva 2002/21/KE tal-Parlament Ewropew u tal-Kunsill, tas-7 ta' Marzu 2002, dwar kwadru regolatorju komuni għan-networks ta' komunikazzjonijiet u servizzi elettroniċi (Direttiva Kwadru), kif emendata bid-Direttiva 2009/140, kif ukoll taħt l-Artikoli 2(2) u 4(2) tad-Direttiva 2002/77. Billi pprojbixxiet, skont l-Artikolu 48(5) tal-Liġi dwar il-Komunikazzjonijiet Elettroniċi, lill-kontraenti tad-drittijiet ta' użu ta' frekwenzi tal-ispettru tar-radju għal xandir bir-radju diġitali terrestri milli jistabbilixxu netwerks ta' komunikazzjonijiet elettroniċi għax-xandir ta' programmi ta' radju u ta' televiżjoni, ir-Repubblika tal-Bulgarija naqset milli twettaq l-obbligi tagħha taħt l-Artikolu 7(3) tad-Direttiva 2002/20, kif emendata bid-Direttiva 2009/140, taħt l-Artikolu 9(1) tad-Direttiva 2002/21, kif emendata bid-Direttiva 2009/140, kif ukoll taħt l-Artikoli 2(2) u 4(2) tad-Direttiva 2002/77. Ir-Repubblika tal-Bulgarija hija kkundannata għall-ispejjeż. Lingwa tal-kawża: l-Olandiż L-Artikolu 13(2)(a) tar-Regolament tal-Kunsill (KEE) Nru 1408/71, tal-14 ta' Ġunju 1971, dwar il-pubblikazzjoni tal-iskemi tas-sigurtà soċjali għall-persuni impjegati, għall-persuni li jaħdmu għal rashom u l-membri tal-familji tagħhom li jiċċaqilqu fi ħdan il-Komunità, fil-verżjoni tiegħu emendata u implementata bir-Regolament tal-Kunsill (KE) Nru 118/97, tat-2 ta' Diċembru 1996, kif emendat bir-Regolament (KE) Nru 1992/2006, tal-Parlament Ewropew u tal-Kunsill, tat-18 ta' Diċembru 2006, għandu jiġi interpretat fis-sens li r-resident ta' Stat Membru, li jaqa' fil-kamp ta' applikazzjoni ta' dan ir-regolament kif emendat u li, skont kuntratt ta' xogħol okkażjonali, huwa impjegat għal ftit jiem fix-xahar fit-territorju ta' Stat Membru ieħor, huwa suġġett għal-leġiżlazzjoni fl-Istat ta' impjieg, kemm għal dawk il-jiem li fihom huwa jeżerċita l-attività mħallsa, kif ukoll matul il-jiem li fihom huwa ma jeżerċitax din l-attività. L-Artikolu 13(2)(a) tar-Regolament Nru 1408/71, fil-verżjoni tiegħu emendata u implementata bir-Regolament Nru 118/97, kif emendat bir-Regolament Nru 1992/2006, moqri flimkien mal-ewwel paragrafu tal-istess artikolu, għandu jiġi interpretat fis-sens li f'ċirkustanzi bħal dawk inkwistjoni fil-kawża prinċipali, ma jipprekludix li ħaddiem migrant suġġett għal-leġiżlazzjoni tal-Istat Membru ta' impjieg, jirċievi, permezz ta' leġiżlazzjoni nazzjonali tal-Istat Membru ta' residenza, il-benefiċċji abbażi tas-sistema ta' assigurazzjoni għax-xjuħija jew l-allowances tal-familja ta' dan l-aħħar Stat. Lingwa tal-kawża: il-Ġermaniż L-Artikolu 14(1) tar-Regolament (KE) Nru 1/2005, tat-22 ta' Diċembru 2004, dwar il-protezzjoni tal-annimali waqt it-trasport u operazzjonijiet relatati u li [jemenda] d-Direttivi 64/432/KEE u 93/119/KE u r-Regolament (KE) Nru 1255/97, għandu jiġi interpretat fis-sens li, sabiex trasport li jinvolvi vjaġġ twil ta' equidae domestiċi barra minn equidae reġistrati u annimali domestiċi ta' speċi bovina, ovina, kaprina jew suwina, li jibda fit-territorju tal-Unjoni Ewropea u jkompli barra dan it-territorju jkun jista' jiġi awtorizzat mill-awtorità kompetenti tal-post tat-tluq, l-organizzatur tal-vjaġġ għandu jippreżenta reġistru tal-vjaġġ li, fid-dawl tal-arranġamenti ta' dan il-vjaġġ kif dawn huma previsti, ikun realistiku u jippermetti l-preżunzjoni li d-dispożizzjonijiet ta' dan ir-regolament ser jiġu osservati, anki fir-rigward tal-parti mill-imsemmi vjaġġ li ssir fit-territorju ta' pajjiż terz, u li, jekk dan ma jkunx il-każ, l-imsemmija awtorità tkun awtorizzata teżiġi li l-imsemmija arranġamenti jiġu mibdula b'tali mod li tiġi żgurata l-osservanza tal-imsemmija dispożizzjonijiet għal dan il-vjaġġ kollu. Lingwa tal-proċedura: il-Franċiż L-appell huwa miċħud. Issam Anbouba huwa kkundannat ibati, minbarra l-ispejjeż tiegħu, dawk esposti mill-Kunsill tal-Unjoni Ewropea. Il-Kummissjoni Ewropea għandha tbati l-ispejjeż tagħha. Lingwa tal-proċedura: il-Franċiż L-appell huwa miċħud. Issam Anbouba huwa kkundannat ibati, minbarra l-ispejjeż tiegħu, dawk esposti mill-Kunsill tal-Unjoni Ewropea. Il-Kummissjoni Ewropea għandha tbati l-ispejjeż tagħha. Lingwa tal-kawża: ir-Rumen Sabiex twettaq il-klassifikazzjoni tariffarja taż-żrieragħ tal-qargħa ħamra inkwistjoni fil-kawża prinċipali, il-qorti tar-rinviju għandha tiddetermina jekk dawn jintużawx normalment għall-estrazzjoni ta' żjut jew ta' xaħmijiet kommestibbli jew industrijali, mingħajr ma jaqgħu taħt l-intestaturi 1201 sa 1206 tan-Nomenklatura Magħquda li tinsab fl-Anness I tar-Regolament tal-Kunsill (KEE) Nru 2658/87, tat-23 ta' Lulju 1987, dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana, fil-verżjonijiet tagħha li jirriżultaw, suċċessivament, mir-Regolament tal-Kummissjoni (KE) Nru 1549/2006, tas-17 ta' Ottubru 2006, u mir-Regolament tal-Kummissjoni (KE) Nru 1214/2007, tal-20 ta' Settembru 2007. Jekk dan huwa l-każ, dawn iż-żrieragħ għandhom jiġu kklassifikati taħt l-intestatura 1207 tan-Nomenklatura Magħquda minħabba n-natura tagħhom ta' żrieragħ żejtnin, u dan irrispettivament mill-użu effettiv tagħhom għall-estrazzjoni ta' żjut jew ta' xaħmijiet kommestibbli jew industrijali, għaż-żriegħ jew għall-konsum mill-bniedem. Fil-każ kuntrarju, l-imsemmija żrieragħ għandhom jiġu kklassifikati taħt l-intestatura 1209 tan-Nomenklatura Magħquda jekk huma kien għad għandhom il-kapaċità li jnibbtu pjanta fil-mument tal-importazzjoni tagħhom, u dan irrispettivament mill-użu effettiv tagħhom għaż-żriegħ jew għall-konsum mill-bniedem, jew taħt l-intestatura 1212 tan-Nomenklatura Magħquda jekk huma ma kienx għad għandhom il-kapaċità li jnibbtu pjanta. Lingwa tal-kawża: l-Olandiz L-Artikolu 11A(1)(b) tas-Sitt Direttiva tal-Kunsill 77/388/KEE, tas-17 ta' Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ – Sistema komuni ta' taxxa fuq il-valur miżjud: bażi uniformi ta' stima, għandu jiġi interpretat fis-sens li, f'każ bħal dak inkwistjoni fil-kawża prinċipali, il-valur taxxabbli għall-kalkolu tat-taxxa fuq il-valur miżjud fuq applikazzjoni, fis-sens tal-Artikolu 5(7)(b) ta' din id-direttiva, ta' proprjetà immobbli li l-persuna taxxabbli ordnat sabiex tinbena, huwa kkostitwit mill-prezz tax-xiri, fil-mument ta' din l-applikazzjoni, tal-proprjetajiet immobbli li s-sitwazzjoni, id-dimensjoni u l-karatteristiċi l-oħra essenzjali tagħhom ikunu simili għal dawk tal-proprjetà immobbli inkwistjoni. F'dan ir-rigward, il-kwistjoni ta' jekk parti minn dan il-prezz tax-xiri toriġinax mill-ħlas tal-interessi fuq kapital misluf hija irrilevanti. Lingwa tal-kawża: l-Ispanjol Id-Direttiva 2008/115/KE tal-Parlament Ewropew u tal-Kunsill tas-16 ta' Diċembru 2008 dwar standards u proċeduri komuni fl-Istati Membri għar-ritorn ta' ċittadini ta' pajjiżi terzi li jkunu qegħdin fil-pajjiż illegalment, b'mod partikolari l-Artikolu 6(1) u l-Artikolu 8(1) tagħha, moqrija flimkien mal-Artikolu 4(2) u (3) għandhom jiġu interpretati fis-sens li jipprekludu leġiżlazzjoni ta' Stat Membru, bħal dik inkwistjoni fil-kawża prinċipali, li tipprevedi, f'każ ta' residenza irregolari ta' ċittadini ta' pajjiżi terzi fit-territorju ta' dak l-Istat, timponi, skont iċ-ċirkustanzi, jew multa jew it-tneħħija, iż-żewġ miżuri jeskludu b'mod reċiproku lil xulxin. Lingwa tal-kawża: il-Franċiż L-Artikolu 4(2) tad-Direttiva tal-Kunsill 93/13/KEE, tal-5 ta' April 1993, dwar klawżoli inġusti f'kuntratti mal-konsumatur, għandu jiġi interpretat fis-sens li klawżola stipulata f'kuntratt ta' assigurazzjoni u intiża li tiggarantixxi t-teħid ta' responsabbiltà għall-ħlasijiet rateali dovuti lill-persuna li ssellef f'każ ta' inkapaċità totali għax-xogħol ta' min jissellef taqa' taħt l-eċċezzjoni li tissemma f'din id-dispożizzjoni biss jekk il-qorti tar-rinviju tikkonstata: minn naħa, li, fid-dawl tan-natura, tal-istruttura ġenerali u tal-istipulazzjonijiet tat-totalità kuntrattwali kif ukoll tal-kuntest ġuridiku u fattwali tagħha, din il-klawżola tiffissa element essenzjali tal-imsemmija totalità, li fiha hija inkluża, li bħala tali, jikkaraterizzaha u min-naħa l-oħra, li l-imsemmija klawżola hija fformulata b'mod ċar u li jinftiehem, jiġifieri li hija tkun tinftiehem fuq il-livell grammatikali, iżda wkoll li l-kuntratt juri b'mod trasparenti il-funzjonament konkret tal-mekkaniżmu li tagħmel riferiment għalih il-klawżola kkonċernata kif ukoll ir-relazzjoni bejn dan il-mekkaniżmu u dak previst mill-klawżoli l-oħra, b'tali mod li dan il-konsumatur ikun f'qagħda li jevalwa, abbażi ta' kriterji preċiżi u li jinftiehmu, il-konsegwenzi ekonomiċi li jirriżultaw għalih. Lingwa tal-kawża: il-Bulgaru L-Artikolu 193 tad-Direttiva tal-Kunsill 2006/112/KE, tat-28 ta' Novembru 2006, dwar is-sistema komuni ta' taxxa fuq il-valur miżjud, kif emendata bid-Direttiva tal-Kunsill 2010/88/UE, tas-7 ta' Diċembru 2010, għandu jiġi interpretat fis-sens li l-persuna responsabbli għall-ħlas tat-taxxa fuq il-valur miżjud hija biss il-persuna taxxabbli li tipprovdi provvista ta' servizzi meta din tkun ġiet ipprovduta minn stabbiliment fiss li jinsab fl-Istat Membru fejn din it-taxxa hija dovuta. L-Artikolu 194 tad-Direttiva 2006/112, kif emendata bid-Direttiva 2010/88, għandu jiġi interpretat fis-sens li ma jippermettix lill-amministrazzjoni fiskali ta' Stat Membru li jqis bħala persuna responsabbli għall-ħlas tat-taxxa fuq il-valur miżjud id-destinatarju ta' provvista ta' servizzi pprovduta minn stabbiliment fiss tal-fornitur, meta kemm dan tal-aħħar kif ukoll id-destinatarju ta' dawn is-servizzi huma stabbiliti fit-territorju tal-istess Stat Membru, anki jekk dan id-destinatarju diġà ħallas din it-taxxa billi bbaża ruħu fuq il-preżunzjoni żbaljata li l-fornitur ma kellux stabbiliment fiss f'dan l-Istat. Il-prinċipju ta' newtralità tat-taxxa fuq il-valur miżjud għandu jiġi interpretat fis-sens li jipprekludi dispożizzjoni nazzjonali li tippermetti lill-amministrazzjoni fiskali li tirrifjuta lill-fornitur ta' servizzi r-rimbors ta' din it-taxxa li huwa ħallas, filwaqt li d-destinatarju ta' dawn is-servizzi, li wkoll ħallas l-imsemmija taxxa għall-istess servizzi, inċaħadlu d-dritt li jnaqqasha minħabba li huwa ma kellux id-dokument fiskali korrispondenti, peress li l-liġi nazzjonali ma tippermettix ir-regolarizzazzjoni tad-dokumenti fiskali meta jkun jeżisti avviż ta' aġġustament definittiv. Lingwa tal-kawża: l-Isvediż Billi ma jeżentax mit-taxxa fuq il-valur miżjud il-provvisti ta' servizzi u l-kunsinni ta' oġġetti aċċessorji għal dawn il-provvisti, ħlief għat-trasport ta' persuni u għat-telekomunikazzjonijiet, imwettqa mis-servizzi postali pubbliċi, kif ukoll il-kunsinni, fuq il-bażi tal-valur nominali tagħhom, ta' bolli validi għall-użu tas-servizzi postali fit-territorju nazzjonali, ir-Renju tal-Isvezja naqas milli jwettaq l-obbligi tiegħu taħt, rispettivament, l-Artikoli 132(1)(a) u 135(1)(h) tad-Direttiva tal-Kunsill 2006/112/KE, tat-28 ta' Novembru 2006, dwar is-sistema komuni ta' taxxa fuq il-valur miżjud. Ir-Renju tal-Isvezja huwa kkundannat għall-ispejjeż. Lingwa tal-proċedura: il-Ġermaniż Is-sentenza tal-Qorti Ġenerali tal-Unjoni Ewropea Klein vs Il-Kummissjoni (T-309/10, EU:T:2014:19) hija annullata sa fejn, permezz ta' din is-sentenza, l-imsemmija Qorti Ġenerali ċaħdet ir-rikors sa fejn dan kien intiż għall-kundanna tal-Kummissjoni Ewropea sabiex tikkumpensa għad-dannu allegatament sostnut minn Chirstoph Klein sa mill-15 ta' Settembru 2006. Il-kumplament tal-appell huwa miċħud. Il-kawża hija rrinvijata quddiem il-Qorti Ġenerali tal-Unjoni Ewropea. L-ispejjeż huma rriżervati. Lingwa tal-kawża: il-Grieg Billi naqset milli tipproċedi għad-deżinjazzjoni inkwantu żoni vulnerabbli taż-żoni kkaratterizzati mill-preżenza ta' volumi ta' ilmijiet tal-wiċċ u ta' taħt l-art affettwati minn konċentrazzjonijiet ta' nitrati ogħla minn 50 milligramma kull litru u/jew minn fenomenu ta' ewtrofikazzjoni, u billi ma stabbilixxietx il-programmi ta' azzjoni relatati ma' dawn iż-żoni f'terminu ta' sena wara din id-deżinjazzjoni, ir-Repubblika Ellenika naqset milli twettaq l-obbligi tagħha taħt l-Artikoli 3(4) u 5(1) tad-Direttiva tal-Kunsill 91/676/KEE, tat-12 ta' Diċembru 1991, dwar il-protezzjoni tal-ilma kontra t-tniġġis ikkawżat min-nitrati minn sorsi agrikoli Ir-Repubblika Ellenika hija kkundannata għall-ispejjeż. Lingwa tal-proċedura: l-Ingliż L-appell huwa miċħud. LG Display Co. Ltd u LG Display Taiwan Co. Ltd huma kkundannati għall-ispejjeż. Lingwa tal-kawża: il-Ġermaniż F'każ ta' risposta affermattiva għall-ewwel domanda: Ftehim ta' ħlas bin-nifs konkluż bejn debitur u l-kreditur tiegħu permezz tal-intermedju ta' aġenzija ta' rkupru, jikkosititwixxi "ħlas differit, mingħajr ħlas [ta' spejjeż]" fis-sens tal-Artikolu 2(2)(j) tad-Direttiva 2008/48/KE meta, permezz ta' dan il-ftehim, id-debitur jimpenja ruħu unikament li jħallas id-dejn mhux irrimborsat kif ukoll l-interessi u l-ispejjeż li għalihom huwa kien fi kwalunkwe każ obbligat li jħallas ukoll fl-assenza ta' ftehim, abbażi tal-liġi? Lingwa tal-kawża: l-Olandiż tannulla d-digriet tal-Qorti Ġenerali tal-Unjoni Ewropea (It-Tielet Awla) mogħtija fit-13 ta' Frar 2015 fil-Kawża T-725/14, Aalberts Industries vs L-Unjoni Ewropea, peress li dan jiċħad it-talbiet tal-Qorti tal-Ġustizzja tal-Unjoni Ewropea (iktar 'il quddiem il-"Qorti tal-Ġustizzja") fil-konfront taż-żewġ talbiet tagħha magħmula taħt l-Artikolu 114 tar-Regoli tal-Proċedura u jilqa' l-eċċezzjoni ta' inammissibbiltà mressqa mill-Kummissjoni Ewropea (iktar 'il quddiem il-"Kummissjoni"); tilqa' ż-żewġ talbiet tagħha u konsegwentement, tiddeċiedi definittivament li r-rikors għad-danni ta' Aalberts Industries NV huwa inammissibbli peress li huwa ppreżentat kontra l-Qorti tal-Ġustizzja (bħala rappreżentanti tal-Unjoni); tikkundanna lil Aalberts Industries NV għall-ispejjeż tal-Qorti tal-Ġustizzja sostnuti fl-ewwel istanza u fl-appell. Il-Qorti tal-Ġustizzja qed tippreżenta appell quddiem i l-Qorti tal-Ġustizzja taħt l-Artikolu 56 tal-Istatut tal-Qorti tal-Ġustizzja, fejn titlob l-annullament ta' dan id-digriet minħabba li ċaħdet it-talbiet tal-Qorti tal-Ġustizzja. Insostenn tal-appell, il-Qorti tal-Ġustizzja l-ewwel nett tinvoka aggravju bbażat fuq ksur tar-regoli ta' rappreżentanza tal-Unjoni quddiem l-awtoritajiet ġudizzjarji tagħha u insegwitu tinvoka aggravju bbażat fuq il-ksur tal-obbligu li l-atti jiġu mmotivati. Fit-tieni parti tal-aggravju, il-Qorti tal-Ġustizzja ssostni, billi tinvoka s-sentenza tal-Qorti Ewropea tad-Drittijiet tal-Bniedem tal-10 ta' Lulju 2008, Mihalkov vs Il-Bulgarija (Applikazzjoni Nru 67719/01) li l-Qorti Ġenerali ma rrispettatx il-prinċipji ta' indipendenza u ta' imparzjalità tal-qorti meta ddeċidiet li l-Qorti tal-Ġustizzja għandha tirrappreżenta lill-Unjoni fil-rikors għad-danni ta' Aalberts Industries. F'din il-kawża, l-ewwel nett, l-allegata responsabbiltà ġiet ikkawżata minn kulleġġ ġudikanti fl-eżerċizzju ta' funzjonijiet ġudizzjarji u, it-tieni nett, il-kulleġġ ġudikanti li kellu jisma' l-kawża i) jaqa' taħt l-istess awtorità ġudizzjarja (il-Qorti Ġenerali) bħal dik tal-kulleġġ ġudikanti li kkawża r-responsabbiltà kkontestata u ii) jagħmel parti integrali mill-konvenuta f'din il-kawża (il-Qorti tal-Ġustizzja) li l-imħallfin ta' dan il-kulleġġ għandhom rabta professjonali magħhom, għaldaqstant dawn il-prinċipji ġew ippreġudikati, l-iktar meta l-kumpens mitlub għandu jitħallas mill-baġit stess tal-Qorti tal-Ġustizzja, hekk kif deċiż mill-Qorti Ġenerali. Lingwa tal-kawża: il-Ġermaniż L-Artikolu 5(4)(b) tar-Regolament (KE) Nru 543/2008 huwa kompatibbli mat-tieni subparagrafu tal-Artikolu 40(2) TFUE? Lingwa tal-kawża: it-Taljan Lingwa tal-kawża: il-Portugiż L-użu ta' speakers u/jew amplifikaturi, jiġifieri, ta' mezzi tekniċi distinti mir-riċevitur tat-televiżjoni għall-amplifikazzjoni tat-tixrid tal-ħoss jaffettwa r-risposta għad-domanda preċedenti? Lingwa tal-kawża: il-Portugiż Garanzija bankarja, intiża għall-kisba ta' ħlas bil-quddiem tal-ħlas lura fuq l-esportazzjoni, tista' tiġi implementata bin-nuqqas ta' osservanza ta' "rekwiżiti oħra", li jkunu ġew ivverifikati biss permezz ta' miżuri ta' kontroll, imwettqa wara li seħħew l-esportazzjoni u l-iżdoganament tal-merkanzija rispettiva? Jew, bil-kontra, din il-garanzija tista' tiġi implementata bin-nuqqas ta' "rekwiżiti oħra" li ġew ivverifikati biss wara tali żdoganament? Lingwa tal-kawża: l-Olandiż Lingwa tal-kawża: l-Olandiż Lingwa tal-kawża: l-Olandiż Il-kwistjoni dwar jekk ix-xogħol ma kienx preċedentement b'xi mod ieħor ikkomunikat lill-pubbliku bil-kunsens tad-detentur tad-drittijiet tal-awtur hija rilevanti għar-risposta għad-domanda preċedenti? 1.ċ Il-kwistjoni dwar jekk il-persuna li tqiegħed hyperlink taf jew għandha tkun taf li d-detentur tad-drittijiet tal-awtur ma tax il-kunsens għat-tqegħid tax-xogħol fis-sit tal-internet tat-terz indikat fid-domanda 1.a. u, skont il-każ, li barra minn hekk ix-xogħol ma kienx preċedentement b'xi mod ieħor ikkomunikat lill-pubbliku bil-kunsens tad-detentur tad-drittijiet tal-awtur hija rilevanti? F'każ ta' risposta negattiva għad-domanda 1.a: f'dan il-każ, hemm, jew jista' jingħad li hemm, komunikazzjoni lill-pubbliku meta s-sit tal-internet li għalih jirreferi l-hyperlink u, għaldaqstant, ix-xogħol tassew jista' jinstab mill-pubbliku ġenerali tal-internet, iżda mhux b'mod sempliċi, b'mod li l-fatt li jitqiegħed il-hyperlink jiffaċilita bil-kbir is-sejba tax-xogħol? Il-kwistjoni dwar jekk il-persuna li tqiegħed il-hyperlink taf jew għandha tkun taf li l-pubbliku ġenerali tal-internet ma jistax faċilment isib is-sit tal-internet li għalih il-hyperlink jirreferi hija rilevanti għar-risposta li għandha tingħata għad-domanda 2.a.? Għandhom jittieħdu inkunsiderazzjoni ċirkustanzi oħra sabiex tingħata risposta għad-domanda dwar jekk hemmx komunikazzjoni lill-pubbliku meta permezz ta' hyperlink jingħata aċċess għal xogħol li ma kienx preċedentement ikkomunikat lill-pubbliku bil-kunsens tad-detentur tad-drittijiet tal-awtur? Lingwa tal-kawża: l-Ingliż tiċħad ir-rikors intiż li jikseb l-annullament tad-Deċijoni tal-Kummissjoni Nru 2013/199/UE, tal-25 ta' Lulju 2012, dwar l-għajnuna mill-Istat, il-każ SA.29064 (11/C, ex 11/NN) – Rati tat-taxxa differenzjati għall-ivvjaġġar bl-ajru implimentati mill-Irlanda; tikkundanna lir-rikorrenti fl-ewwel istanza għall-ispejjeż; sussidjarjament, tibgħat lura l-kawża quddiem il-Qorti Ġenerali għal eżami mill-ġdid; tirriżerva l-ispejjeż taż-żewġ istanzi. Insostenn tal-appell tagħha, l-appellanti tinvoka motiv uniku. Lingwa tal-kawża: l-Ingliż tiċħad ir-rikors intiż li jikseb l-annullament tad-Deċijoni tal-Kummissjoni Nru 2013/199/UE, tal-25 ta' Lulju 2012, dwar l-għajnuna mill-Istat, il-każ SA.29064 (11/C, ex 11/NN) – Rati tat-taxxa differenzjati għall-ivvjaġġar bl-ajru implimentati mill-Irlanda; tikkundanna lir-rikorrenti fl-ewwel istanza għall-ispejjeż; sussidjarjament, tibgħat lura l-kawża quddiem il-Qorti Ġenerali għal eżami mill-ġdid; tirriżerva l-ispejjeż taż-żewġ istanzi. Insostenn tal-appell tagħha, l-appellanti tinvoka motiv uniku. Lingwa tal-kawża: il-Latvjan Jekk ir-risposta għall-ewwel domanda hija fl-affermattiv, persuna li tista' tinvoka l-eżawriment tad-dritt li titqassam kopja tal-programm tal-kompjuter għandha d-dritt li terġa' tbigħ dan il-programm tal-kompjuter fuq diska li ma hijiex l-oriġinali lil terz, fis-sens tal-Artikoli 4(2) u 5(2) tad-Direttiva 2009/24? Lingwa tal-kawża: l-Isvediż Fil-kalkolu tal-fattur ta' korrezzjoni transsettorjali għas-settur industrijali, huwa kompatibbli mal-Artikolu 10a(1) u (4) tad-Direttiva dwar l-iskambju ta' kwoti li wieħed jattribwixxi l-emissjonijiet kollha prodotti fil-produzzjoni tas-sħana f'installazzjonijiet ta' koġenerazzjoni għal kunsinna lil installazzjonijiet [koperti mill-iskema għall-iskambju ta' kwoti ta' emissjonijiet ("Installazzjonijiet ETS")] lil-lott għall-irkant u mhux lil-limitu massimu tal-industrija, minkejja l-fatt li l-emissjonijiet mill-produzzjoni tas-sħana huma eliġibbli għall-allokazzjoni mingħajr ħlas tal-kwoti taħt l-Artikolu 10a(4) tad-Direttiva dwar l-iskambju ta' kwoti? Jekk ir-risposti għall-ewwel u t-tieni domanda jkunu fin-negattiv, il-kalkolu, f'dak il-każ, tas-sehem tal-industriji (34,78 %) tal-emissjonijiet kollha fil-perijodu ta' riferenza, huwa korrett? Fir-rigward tal-allokazzjoni mingħajr ħlas tal-kwoti għall-esportazzjoni ta' tisħin lil unitajiet domestiċi privati, huwa kompatibbli mal-Artikolu 10a(4) tad-Direttiva dwar l-iskambju ta' kwoti li ma tingħatax allokazzjoni tal-kwoti mingħajr ħlas fir-rigward ta' tisħin li huwa esportat lil unitajiet domestiċi privati? Fl-allokazzjoni tal-kwoti mingħajr ħlas għall-esportazzjoni tat-tisħin lil unitajiet domestiċi privati, huwa kompatibbli mal-Artikolu 10a(1) u (4) tad-Direttiva dwar l-iskambju ta' kwoti u mal-Artikolu 10(3) tad-Deċiżjoni tal-Kummissjoni 2011/278/UE li ma tingħatax allokazzjoni ta' kwoti żejda mingħajr ħlas fir-rigward ta' emissjonijiet ta' karburanti fossili li jeċċedu l-kwota mogħtija għat-tisħin esportat lil unitajiet domestiċi privati? B'konnessjoni mal-applikazzjonijiet għall-allokazzjoni tal-kwoti mingħajr ħlas, huwa kompatibbli mal-Anness IV tad-Deċiżjoni tal-Kummissjoni 2011/278/UE, bħalma għamlet in-Naturvårdsverket, li jiġu aġġustati l-figuri f'applikazzjoni sabiex l-emissjonijiet ta' gassijiet serra attribwibbli għall-inċinerazzjoni ta' gass residwu jiġu ekwiparati ma' dawk attribwibbli għall-inċinerazzjoni ta' gass naturali? L-Artikolu 10(8) tad-Deċiżjoni tal-Kummissjoni 2011/278/UE jfisser li operatur ma jistax jikseb l-allokazzjoni ta' kwoti mingħajr ħlas fir-rigward ta' konsum tas-sħana f'subinstallazzjoni ta' parametru referenzjarju ta' sħana prodotta f'subinstallazzjoni ta' parametru referenzjarju tal-fjuwil differenti? Jekk ir-risposta għall-għaxar domanda hija fl-affermattiv, l-Artikolu 10(8) tad-Deċiżjoni tal-Kummissjoni 2011/278/UE imur kontra l-Artikolu 10a(1) tad-Direttiva dwar l-iskambju ta' kwoti? Fl-allokazzjoni ta' kwoti mingħajr ħlas fir-rigward ta' konsum tas-sħana, huwa kompatibbli mad-Direttiva dwar l-iskambju ta' kwoti u mad-Dokumenti ta' Gwida Nri 2 u 6 li wieħed iqis, fil-valutazzjoni, is-sors tas-sħana li jipproduċi s-sħana kkunsmata? Id-Deċiżjoni tal-Kummissjoni 2013/448/UE hija invalida u inkompatibbli mal-Artikolu 290 TFUE u mal-Artikolu 10a(1) u (5) tad-Direttiva dwar l-iskambju ta' kwoti minħabba li tbiddel il-metodu ta' kalkolu stabbilit fil-punti (a) u (b) tat-tieni subparagrafu tal-Artikolu 10a(5) tad-Direttiva dwar l-iskambju ta' kwoti billi teskludi mill-bażi tal-kalkolu emissjonijiet li huma kkawżati mill-inċinerazzjoni ta' gass residwu u l-produzzjoni ta' elettriku u sħana fl-istess ħin, minkejja l-fatt li l-allokazzjoni mingħajr ħlas tal-kwoti hija permessa f'dak ir-rigward skont l-Artikolu 10a(1) u (4) tad-Direttiva dwar l-iskambju ta' kwoti u d-Deċiżjoni tal-Kummissjoni 2011/278/UE? Sħana li tista' titkejjel fil-forma ta' fwar minn Installazzjoni ETS, li tintbagħat lil netwerk ta' fwar b' ħafna konsumaturi tal-fwar, li mill-anqas wieħed minnhom ma huwiex Installazzjoni ETS, għandha titqies li tikkostitwixxi subinstallazzjoni ta' parametru referenzjarju ta' sħana taħt l-Artikolu 3(ċ) tad-Deċiżjoni tal-Kummissjoni 2011/278/EU? Huwa rilevanti għar-risposta għall-erbatax-il-domanda: il-fatt li n-netwerk ta' fwar ikun il-proprjetà tal-ikbar konsumatur tal-fwar fin-netwerk u dak il-konsumatur ikun Installazzjoni ETS, liema sehem tal-kunsinna totali tas-sħana għan-netwerk tal-fwar jintuża mill-ikbar konsumatur, kemm hemm fornituri u konsumaturi tal-fwar fin-netwerk tal-fwar, jekk hemmx inċertezza fir-rigward ta' min ipproduċa s-sħana li titkejjel li jakkwistaw il-konsumaturi rispettivi tal-fwar, u jekk l-allokazzjoni tal-użu tal-fwar fi ħdan in-netwerk tistax tinbidel b'mod li numru ta' konsumaturi tal-fwar li ma humiex Installazzjonijiet ETS isiru parti minnha jew jiżdied l-użu tal-Installazzjonijiet li ma humiex ETS eżistenti? Jekk ir-risposta għall-erbatax-il-domanda tiddependi fuq il-fatti tal-każ speċifiku, għal-liema fatti għandha tingħata importanza partikolari? Lingwa tal-kawża: il-Latvjan L-ewwel paragrafu tal-Artikolu 18 u l-Artikolu 21(1) tat-Trattat dwar il-Funzjonament tal-Unjoni Ewropea għandhom jiġu interpretati fis-sens li, fil-każ ta' estradizzjoni ta' ċittadin ta' kwalunkwe Stat Membru tal-Unjoni Ewropea lejn Stat li ma huwiex membru tal-Unjoni Ewropea, skont ftehim dwar l-estradizzjoni konkluż bejn Stat Membru u pajjiż terz, għandu jiġi ggarantit l-istess livell ta' protezzjoni bħal dak li huwa ggarantit lil ċittadin tal-Istat Membru inkwistjoni? F'tali ċirkustanzi, il-qorti tal-Istat Membru li kien mitlub l-estradizzjoni għandha tapplika l-kundizzjonijiet ta' estradizzjoni tal-Istat tal-Unjoni Ewropea tan-nazzjonalità jew ta' dak li fih tinżamm ir-residenza abitwali? Fil-każijiet fejn l-estradizzjoni għandha ssir mingħajr ma jittieħed inkunsiderazzjoni l-livell speċifiku ta' protezzjoni stabbilit għaċ-ċittadini tal-Istat li jkun ġie mitlub l-estradizzjoni, l-Istat Membru li ġie mitlub l-estradizzjoni għandu jivverifika li jiġu osservati l-garanziji stabbiliti fl-Artikolu 19 tal-Karta tad-Drittijiet Fundamentali tal-Unjoni Ewropea, jiġifieri li l-ebda persuna ma tista' tiġi estradita lejn Stat fejn hemm riskju serju li tkun suġġetta għall-piena tal-mewt, għat-tortura jew għal pieni jew trattamenti oħra inumani jew degradanti? Din il-verifika tista' tiġi limitata għall-konstatazzjoni li l-Istat li jitlob l-estradizzjoni jkun parti kontraenti fil-Konvenzjoni dwar il-projbizzjoni tat-tortura, jew għandha tiġi eżaminata s-sitwazzjoni konkreta, billi tittieħed inkunsiderazzjoni l-evalwazzjoni tal-imsemmi Stat magħmula mill-Kunsill tal-Ewropa? Lingwa tal-kawża: l-Ingliż tannulla parzjalment is-sentenza tal-Qorti Ġenerali (Is-Seba' Awla) mogħtija fit-12 ta' Frar 2015 fil-Kawża T-579/11 Tarif Akhras vs Il-Kunsill tal-Unjoni Ewropea; tannulla l-miżuri kkontestati meħuda fil-Kawża T-579/11 fit-23 ta' Marzu 2012 u iktar tard, sa fejn dawn japplikaw lill-appellant; tikkundanna lill-Kunsill għall-ispejjeż ta' dan l-appell u ta' dawk tal-proċedura quddiem il-Qorti Ġenerali. Insostenn tal-appell tiegħu, l-appellant jinvoka żewġ motivi. Fl-ewwel lok, il-Qorti Ġenerali wettqet żball ta' liġi meta ddeċidiet li l-Kunsill seta' japplika l-preżunzjoni li tgħid li l-appellant kien ibbenefika mill-iskema u/jew kien appoġġja l-iskema, u naqqset milli tapplika l-kriterju xieraq, intiż li jistabbilixxi jekk il-fatti stabbiliti kinux jikkostitwixxu sett ta' indizji suffiċjentement speċifiċi, preċiżi u koerenti li jippermettu li jistabbilixxu li l-appellant ibbenefika mill-iskema u/jew kien appoġġja l-iskema. Fit-tieni lok, il-Qorti Ġenerali wettqet żball ta' liġi u żnaturat il-provi rilevanti rigward jekk l-appellant ibbenefikax mill-iskema u/jew kienx appoġġja l-iskema, provi li, fl-assenza ta' tali żnaturament, setgħu juru li l-appellant ma kienx ibbenefika mill-iskema u ma kienx appoġġja l-iskema. Li kieku l-Qorti Ġenerali ma kinitx applikat din il-preżunzjoni u/jew kienet applikat il-kriterju xieraq u/jew ma kinitx żnaturat il-provi msemmija iktar 'il fuq, hija kienet tannulla l-miżuri kkontestati meħuda fil-Kawża T-579/11 fit-23 ta' Marzu 2012 u iktar tard. Lingwa tal-kawża: il-Portugiż tiddikjara li billi applikat, bil-għan li tiddetermina l-valur taxxabbli tal-vetturi użati minn Stat Membru ieħor, introdotti fit-territorju Portugiż, sistema relatata mal-kalkolu ta' deprezzament tal-vetturi li ma tiħux inkunsiderazzjoni l-valur reali tal-vettura u, b'mod partikolari, li ma tiħux inkunsiderazzjoni d-deprezzament fil-każ ta' vetturi li għandhom iktar minn ħames snin, ir-Repubblika Portugiża naqset milli twettaq l-obbligi tagħha taħt l-Artikolu 110 tat-Trattat dwar il-Funzjonament tal-Unjoni Ewropea. tikkundanna lir-Repubblika Portugiża għall-ispejjeż. Il-Kummissjoni tqis li r-regoli tal-Artikolu 11 tal-Kodiċi Portugiż dwar it-taxxa fuq il-vetturi huma diskriminatorji fir-rigward tal-vetturi awtomobilistiċi li jidħlu fil-Portugall, jiġifieri, vetturi użati b'reġistrazzjoni definittiva maħruġa minn Stat Membru ieħor li huma introdotti fis-suq Portugiż. Fil-fatt, bil-kontra ta' dak li jiġri bil-vetturi użati oriġinarjament introdotti fil-Portugall, il-vetturi introdotti minn Stati Membri oħra jiġu suġġetti għal rati ta' taxxa li ma jirriflettux, b'mod adegwat, id-deprezzament tal-vettura. B'mod partikolari, hemm tnaqqis fir-rata ta' taxxa biss wara sena ta' użu. Barra minn hekk, minn ħames snin ta' użu, il-perċentwali ta' tnaqqis ma tistax teċċedi t-52 %. Lingwa tal-kawża: l-Ingliż Rikors ippreżentat kontra d-deċiżjoni tal-Ewwel Bord tal-Appell tal-UASI tad-9 ta' Jannar 2012 (Każ R 2396/2010-1), dwar proċedimenti ta' oppożizzjoni bejn Spa Monopole, compagnie fermière de Spa SA/NV u Orly International, Inc. Id-deċiżjoni tal-Ewwel Bord tal-Appell tal-Uffiċċju tal-Armonizzazzjoni fis-Suq Intern (Trade marks u disinni) (UASI) tad-9 ta' Jannar 2012 (Każ R 2396/2010-1) hija annullata. L-UASI u Orly International, Inc. huma kkundannati jsostnu l-ispejjeż tagħhom kif ukoll l-ispjjeż ta' Spa Monopole, compagnie fermière de Spa SA/NV. Lingwa tal-kawża: l-Ingliż Rikors ippreżentat kontra d-deċiżjoni tar-Raba' Bord tal-Appell tal-UASI, tas-26 ta' Lulju 2012, (Każ R 1561/2010-4), dwar proċedimenti ta' oppożizzjoni bejn British Sky Broadcasting Group plc u Sky IP International Ltd, minn naħa, u Skype Ultd, min-naħa l-oħra. Ir-rikors huwa miċħud. Skype Ultd għandha tbati l-ispejjeż rispettivi tagħha kif ukoll dawk sostnuti mill-Uffiċċju għall-Armonizzazzjoni fis-Suq Intern (Trade marks u Disinni) (UASI), minn Sky plc u minn Sky IP International Ltd. Lingwa tal-kawża: l-Ingliż Rikors ippreżentat kontra d-deċiżjoni tar-Raba' Bord tal-Appell tal-UASI tat-30 ta' Jannar 2013 (Każ R 2398/2010-4), dwar proċedimenti ta' oppożizzjoni bejn British Sky Broadcasting Group plc u Sky IP International Ltd, minn naħa, u Skype Ultd, min-naħa l-oħra. Ir-rikors huwa miċħud. Skype Ultd għandha tbati l-ispejjeż tagħha kif ukoll dawk sostnuti mill–Uffiċċju għall-Armonizzazzjoni fis-Suq Intern (Trade marks u Disinni) (UASI), minn Sky plc u minn Sky IP International Ltd. Lingwa tal-kawża: l-Ingliż Rikors ippreżentat kontra d-deċiżjoni tar-Raba' Bord tal-Appell tal-UASI, tat-30 Jannar 2013 (Każ R 121/2011-4), dwar proċedimenti ta' oppożizzjoni bejn British Sky Broadcasting Group plc u Sky IP International Ltd, minn naħa waħda, u Skype Ultd, min-naħa l-oħra Skype Ultd għandha tbati l-ispejjeż tagħha stess kif ukoll dawk sostnuti mill-Uffiċċju għall-Armonizzazzjoni fis-Suq Intern (Trade marks u Disinni) (UASI), minn Sky plc u minn Sky IP International Ltd. Lingwa tal-kawża: l-Ingliż Is-segwenti atti huma annullati sa fejn dawn jikkonċernaw lil Petropars Aria Kish Operation and Management Co. u lil Petropars Resources Engineering Kish Co.: id-Deċiżjoni tal-Kunsill 2013/270/PESK, tas-6 ta' Ġunju 2013, li temenda d-Deċiżjoni 2010/413/PESK dwar miżuri restrittivi kontra l-Iran; ir-Regolament ta' Implimentazzjoni tal-Kunsill (UE) Nru 522/2013, tas-6 ta' Ġunju 2013, li jimplimenta r-Regolament (UE) Nru 267/2012 dwar miżuri restrittivi kontra l-Iran. L-effetti tad-Deċiżjoni 2013/270 u tar-Regolament Nru 522/2013 għandhom jinżammu fir-rigward ta' Petropars Aria Kish Operation and Management Co. u ta' Petropars Resources Engineering Kish Co. sad-data tal-iskadenza tat-terminu tal-appell imsemmi fl-ewwel paragrafu tal-Artikolu 56 tal-Istatut tal-Qorti tal-Ġustizzja tal-Unjoni Ewropea jew, jekk jiġi ppreżentat appell f'dan it-terminu, sakemm dan l-appell jiġi miċħud. Il-kumplament tar-rikors huwa miċħud. Kull parti għandha tbati l-ispejjeż tagħha. Lingwa tal-kawża: il-Ġermaniż Appell mid-deċiżjoni tar-Raba' Bord tal-Appell tal-UASI tal-5 ta' Settembru 2013 (Każ R 2013/2012-4), dwar proċedimenti ta' oppożizzjoni bejn Haw Par Corp. Ltd u Cosmowell GmbH. Id-deċiżjoni tar-Raba' Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) (UASI) tal-5 ta' Settembru 2013 (Każ R 2013/2012-4) hija annullata. Il-kumplament tar-rikors huwa miċħud. L-UASI għandu jbati l-ispejjeż tiegħu kif ukoll nofs l-ispejjeż sostnuti minn Cosmowell GmbH, kemm quddiem il-Qorti Ġenerali kif ukoll quddiem il-Bord tal-Appell. Haw Par Corp. Ltd għandha tbati l-ispejjeż proprji tagħha kif ukoll nofs l-ispejjeż sostnuti minn Cosmowell GmbH, kemm quddiem il-Qorti Ġenerali kif ukoll quddiem il-Bord tal-Appell. Lingwa tal-kawża: l-Ingliż Rikors kontra d-Deċiżjoni tat-Tieni Bord tal-Appell tal-UASI, tal-1 ta' Ottubru 2013 (Każ R 2338/2012-2), dwar proċedimenti ta' oppożizzjoni bejn Horno del Espinar, SL u Lidl Stiftung & Co. KG. Id-Deċiżjoni tat-Tieni Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) (UASI), tal-1 ta' Ottubru 2013 (Każ R 2338/2012-2), dwar proċedimenti ta' oppożizzjoni bejn Horno del Espinar, SL u Lidl Stiftung & Co. KG, hija annullata. L-UASI huwa kkundannat għall-ispejjeż. Lingwa tal-kawża: il-Grieg Talba għall-annullament tad-deċiżjonijiet tal-10 ta' Mejju 2013 fil-każijiet dixxiplinari Nri 02/2013 u 06/2013, iffirmati mill-kap tal-missjoni Eulex Kosovo. Ir-rikors huwa miċħud bħala inamissibbli. Antonios Chatzianagnostou għandu jbati l-ispejjeż tiegħu kif ukoll dawk sostnuti mill-Kunsill tal-Unjoni Ewropea, mill-Kummissjoni Ewropea u minn Eulex Kosovo. Lingwa tal-kawża: l-Ingliż It-tieni kap tat-talbiet ta' SolarWorld AG u Solsonica SpA, intiż sabiex ikun mehmuż lill-awtoritajiet doganali tal-Istati Membri li japplikaw ir-rati tad-dazju antidumping indikati fl-Artikolu 1(2)(ii) tar-Regolament tal-Kummissjoni (UE) Nru 513/2013, tal-4 ta' Ġunju 2013, li jistabbilixxi dazju anti-dumping provviżorju fuq l-importazzjonijiet ta' moduli fotovoltajċi bis-silikon kristallin, u l-komponenti ewlenin (ċelloli u wejfers) li joriġinaw jew li huma kkonsenjati mir-Repubblika taċ-Ċina u li jemenda r-Regolament (UE) Nru 182/2013 li jagħmel dawn l-importazzjonijiet li joriġinaw fi jew li huma kkonsenjati mir-Repubblika taċ-Ċina soġġetti għar-reġistrazzjoni, u dan mis-6 ta' Ġunju 2013, huwa manifestament inammissibbli. Ma tistax iżjed tingħata deċiżjoni fuq ir-rikors għal annullament tar-Regolament Nru 513/2013 u fuq ir-rikors għad-danni. SolarWorld u Solsonica għandhom ibatu l-ispejjeż rispettivi tagħhom, kif ukoll terz mill-ispejjeż tal-Kummissjoni Ewropea. Din tal-aħħar għandha tbati l-bqija mill-ispejjeż tagħha stess. Lingwa tal-kawża: il-Pollakk Talba għal annullament tad-Deċiżjoni tal-Kummissjoni 2013/448/UE, tal-5 ta' Settembru 2013, dwar il-miżuri nazzjonali ta' implementazzjoni għall-allokazzjoni tranżizzjonali mingħajr ħlas ta' kwoti tal-emissjonijiet ta' gassijiet serra skont l-Artikolu 11(3) tad-Direttiva 2003/87/KE tal-Parlament Ewropew u tal-Kunsill (ĠU Edizzjoni Speċjali bil-Malti, Kapitolu 15, Vol. Ir-rikors huwa miċħud bħala manifestament inammissibbli. Ma hemmx lok li tingħata deċiżjoni dwar it-talbiet għal intervent tal-Kunsill tal-Unjoni Ewropea u tal-Parlament Ewropew. Dyckerhoff Polska sp. z o.o. hija kkundannata għall-ispejjeż. Lingwa tal-kawża: l-Ingliż Rikors ippreżentat kontra d-deċiżjoni tat-Tieni Bord tal-Appell tal-UASI, tat-30 ta' April 2014 (Każ R 1486/2013-2), dwar proċedimenti ta' oppożizzjoni bejn Yvonne Vierling u IP Leanware. Ma għadx hemm lok li tingħata deċiżjoni fuq ir-rikors. Yvonne Vierling hija kkundannata tbati l-ispejjeż tagħha kif ukoll dawk sostnuti mill-UASI. Lingwa tal-kawża: it-Taljan It-talba għal miżuri provviżorji hija miċħuda. L-ispejjeż huma rriżervati. Lingwa tal-kawża: l-Olandiż Talba għas-sospensjoni tal-eżekuzzjoni tad-Deċiżjoni tal-Kummissjoni C (2015) 103 finali, tat-12 ta' Jannar 2015, dwar l-ordni ta' rkupru Nru 3241405101 kontra r-rikorrenti u li tirrigwarda l-ammont ta' EUR 5 40 721,10. It-talba għal miżuri provviżorji hija miċħuda. L-ispejjeż huma rriżervati. Lingwa tal-kawża: l-Ingliż Ir-rikorrenti titlob li l-Qorti Ġenerali jogħġobha: tiddikjara r-rikors ammissibbli u fondat; tordna lill-Kummissjoni tħallas EUR 36 457,79 lir-rikorrenti; tikkundanna lill-Kummissjoni għall-ispejjeż. Permezz tar-rikors tagħha, ir-rikorrenti titlob lill-Qorti Ġenerali tiddikjara li l-Kummissjoni kisret l-obbligi kuntrattwali tagħha li hija kellha taħt il-kuntratt tal-24 ta' Jannar 2007 dwar il-proġett għall-European Federation of Biotechnology Latin American Action on Functional Foods, bir-referenza CT-2006-043158, u titlob il-ħlas tas-somma finali ta' EUR 36 457,79 euros. Insostenn tar-rikors tagħha, ir-rikorrenti tinvoka sitt motivi. L-ewwel motiv ibbażat fuq żbalji manifesti ta' evalwazzjoni ta' diversi spejjeż eliġibbli, li jikkostitwixxu żball fl-evalwazzjoni tal-provi li jmur kontra l-Artikolu 1315 tal-Kodiċi Ċivili Belġjan; It-tieni motiv ibbażat fuq il-ksur tal-Artikoli II.20 u II.6 tal-kundizzjonijiet ġenerali tal-kuntratt; Ir-raba' motiv ibbażat fuq in-nuqqas ta' motivazzjoni tad-deċiżjoni tal-Kummissjoni li ma tirrimborsax ċertu spejjeż; Il-ħames motiv ibbażat fuq il-ksur tal-prinċipju ta' protezzjoni tal-aspettattivi legittimi; Is-sitt motiv ibbażat fuq in-nuqqas ta' ċarezza tar-regoli applikabbli għas-Sitt Programm Qafas għar-Riċerka u l-Iżvilupp Teknoloġiku. Lingwa tar-rikors: il-Ġermaniż tilqa' r-rikors u temenda d-deċiżjoni kkontestata, billi tawtorizza r-reġistrazzjoni tat-trade mark "VIOS" għall-klassijiet kollha, kif ukoll għal: Klassi 18: prodotti magħmula minn [ġilda u imitazzjonijiet tal-ġilda], sa fejn dawn ma humiex inklużi fi klassijiet oħra; bagolli u basktijiet tal-ivvjaġġar; parasoli. Klassi 25: ħwejjeġ, xedd ir-ras. sussidjarjament tilqa' r-rikors u tannulla d-deċiżjoni kkontestata. tikkundanna lill-UASI għall-ispejjeż. Ksur tal-Artikolu 8(1)(b) tar-Regolament Nru 207/2009. Lingwa tar-rikors: l-Ispanjol temenda d-deċiżjoni kkontestata fis-sens li tiddikjara li r-raguni ta' invalidità invokata mill-Bord tal-Appell, prevista fl-Artikolu 25(1)(e) tar-Regolament Nru 6/2002, ma teżistix f'dan il-każ; jew, sussidjarjament, tannulla d-deċiżjoni kkontestata; u, f'kull każ, tikkundanna lill-UASI għall-ispejjeż tiegħu u għal dawk tar-rikorrenti. Ksur tal-forom proċedurali sostanzjali peress li d-deċiżjoni kkontestata tinkludi dikjarazzjonijiet li ma humiex koerenti u li jipprekludu motivazzjoni suffiċjenti tal-imsemmija deċiżjoni. Ksur tal-Artikolu 25(1)(e) tar-Regolament Nru 6/2002. Ksur tal-Artikolu 63 tar-Regolament Nru 6/2002. Lingwa tal-kawża: il-Pollakk tannulla l-Artikolu 2(1) u (2) tad-deċiżjoni tal-Kummissjoni Ewropea, tas-26 ta' Frar 2015, li tikkonċerna l-miżura SA.35388 (2013/C) (ex 2013/NN u ex 2012/N); tannulla l-Artikolu 3(1), (2), (3) u (4) tad-deċiżjoni tal-Kummissjoni Ewropea, tas-26 ta' Frar 2015, li tikkonċerna l-miżura SA.35388 (2013/C) (ex 2013/NN u ex 2012/N); tannulla l-Artikolu 4(1) u (2) tad-deċiżjoni tal-Kummissjoni Ewropea, tas-26 ta' Frar 2015, li tikkonċerna l-miżura SA.35388 (2013/C) (ex 2013/NN u ex 2012/N); tikkundanna lill-konvenuta għall-ispejjeż tal-proċeduri, inklużi l-ispejjeż ta' rappreżentanza fil-kawża tar-rikorrenti. Insostenn tar-rikors tagħha, ir-rikorrenti tinvoka ħames motivi. L-ewwel motiv ibbażat fuq konstatazzjoni żbaljata tal-fatti li huma l-bażi tad-deċiżjoni kkontestata It-tieni motiv ibbażat fuq ksur tal-Artikolu 107(1) TFUE, sa fejn il-Kummissjoni kkonstatat b'mod infondat li l-Gmina Kosakowo (komun ta' Kosakowo) ta għajnuna pubblika bi ksur ta' din id-dispożizzjoni, minkejja li l-akkwist ta' ishma tal-kumpannija Port Lotniczy Gdynia – Kosakowo sp. z o.o. (ajruport Gdynia-Kosakowo, kumpannija b'responsabbiltà limitata) kien jikkostitwixxi l-ħlas ta' tranżazzjoni mwettqa fil-kuntest ta' kuntratt ta' kiri ta' plott ta' art; minħabba l-applikazzjoni żbaljata mill-Kummissjoni Ewropea tal-kriterju ta' investitur privat kif ukoll minħabba l-konstatazzjoni infondata li l-għoti ta' għajnuna pubblika lil Port Lotniczy Gdynia-Kosakowo sp. z o.o. ħoloq distorsjoni tal-kompetizzjoni jew hedded li joħloq distorsjoni tal-kompetizzjoni, u ppreġudika l-kummerċ bejn iż-żewġ Stati Membri. It-tielet motiv ibbażat fuq ksur tal-Artikolu 107(3)(a) u (ċ) TFUE, peress li l-Kummissjoni kkonstatat li t-twettiq tal-investimenti ma huwiex iġġustifikat minn kunsiderazzjonijiet marbuta mal-iżvilupp reġjonali u ma huwiex proporzjonali mal-iżvantaġġi li dan huwa intiż li jtaffi, kif ukoll minħabba l-konstatazzjoni li l-għajnuna pubblika favur il-Port Lotniczy Gdynia-Kosakowo sp. z o.o. hija inkompatibbli mal-kundizzjonijiet tal-funzjonament tas-suq intern. Ir-raba' motiv ibbażat fuq ksur tal-ewwel subparagrafu tal-Artikolu 108(2) TFUE, peress li l-Kummissjoni Ewropea wettqet użu ħażin ta' poter u dan minħabba nuqqas ta' identifikazzjoni u klassifikazzjoni żbaljata tal-attività tar-rikorrenti, minħabba l-klassifikazzjoni żbaljata tal-miżura ta' għajnuna, l-assenza ta' analiżi, legalment meħtieġa, ta' dak li jissejjaħ "il-kriterju tal-investitur privat" fl-evalwazzjoni tal-proġett ta' kostruzzjoni tal-ajruport Gdynia – Kosakowo, kif ukoll minħabba l-analiżi żbaljata u inkompleta tas-suq lokali u reġjonali tal-ajruporti Pollakki. Il-ħames motiv ibbażat fuq ksur tad-dispożizzjonijiet proċedurali: ksur tal-Artikolu 107(1) TFUE moqri mal-Artikolu 5(1) tar-Regolament tal-Kunsill (KE) Nru 659/1999, tat-22 ta' Marzu 1999, li jistabbilixxi regoli dettaljati għall-applikazzjoni tal-Artikolu 93 tat-Trattat tal-KE (ĠU Edizzjoni Speċjali bil-Malti, Kapitolu 8, Vol. 1, p. 339) peress li l-Kummissjoni wettqet żball ta' liġi fit-twettiq tal-eżami tal-miżuri tal-"kriterju tal-investitur privat"; ksur tat-tieni paragrafu tal-Artikolu 296 TFUE minħabba motivazzjoni insuffiċjenti tad-deċiżjoni kkontestata; ksur tal-prinċipju ta' amministrazzjoni tajba; ksur tal-prinċijpu ta' ugwaljanza quddiem il-liġi; kif ukoll ksur tal-prinċipju ta' ċertezza legali. Lingwa tal-kawża: il-Franċiż tannulla d-digriet tat-Tribunal għas-Servizz Pubbliku tal-Unjoni Ewropea tal-25 ta' Marzu 2015 fil-Kawża F-5/15 (Necci vs Il-Kummissjoni); tirrinvija l-kawża quddiem it-Tribunal għas-Servizz Pubbliku tal-Unjoni Ewropea Insostenn tal-appell tiegħu, l-appellant jinvoka żewġ aggravji. L-ewwel aggravju bbażat fuq ksur tad-dritt għal protezzjoni ġudizzjarja effettiva, peress li t-Tribunal għas-Servizz Pubbliku (iktar 'il quddiem it-"TSP") ċaħad ir-rikors għal annullament ippreżentat mir-rikorrent minħabba motiv ta' inammissibbiltà li bi żball kien ikkwalifika bħala "manifest". It-tieni aggravju bbażat fuq żball ta' liġi mwettaq mit-TSP sa fejn dan ikkunsidra li t-terminu sabiex jitressaq ilment fis-sens tal-Artikolu 90 tar-Regolamenti tal-Persunal beda jiddekorri mill-mument meta kienet irċevuta l-proposta ta' akkreditazzjoni tas-snin ta' servizz u mhux mill-mument tal-aċċettazzjoni tagħha mill-membru tal-persunal. Lingwa tar-rikors: il-Ġermaniż tannulla d-deċiżjoni kkontestata; tikkundanna lill-UASI għall-ispejjeż, inklużi l-ispejjeż tal-proċedimenti ta' appell. ksur tal-Artikolu 52(1)(a) tar-Regolament Nru 207/2009, ikkunsidrat flimkien mar-Regola 37(b)(i) u (iv) tar-Regolament Nru 2868/95; ksur tal-Artikolu 7(1)(b) tar-Regolament Nru 207/2009; ksur tal-Artikolu 7(1)(c) tar-Regolament Nru 207/2009. tannulla d-deċiżjoni kkontestata; tikkundanna lill-UASI għall-ispejjeż. Il-Bord tal-Appell interpreta ħażin il-prodotti li huma "preparazzjonijiet farmaċewtiċi, b'mod partikolari preparazzjonijiet għall-kura tal-kanċer"; Il-Bord tal-Appell żbalja meta bbaża d-deċiżjoni tiegħu fuq regoli ortografiċi li ma jeżistux; Il-Bord tal-Appell injora argumenti mressqa fir-rigward tal-paragun tas-sinjali u, għalhekk, żbalja meta ddeċieda li s-sinjali għandhom biss livell baxx ta' xebh fonetiku; Il-Bord tal-Appell ta wisq importanza lill-bidu tal-kliem fil-kuntest tal-paragun viżiv. Lingwa tar-rikors: l-Ispanjol tannulla u tiddikjara ineffettiva d-deċiżjoni tat-Tieni Bord tal-Appell tal-UASI tat-23 ta' Frar 2015; tikkundanna lill-UASI għall-ispejjeż. Ksur tal-Artikolu 53(1)(c) tar-Regolament Nru 207/2009, moqri flimkien mal-Artikolu 8(4) tar-Regolament Nru 207/2009. Ksur tal-Artikolu 8(1)(b) tar-Regolament Nru 207/2009. Lingwa tal-kawża: il-Franċiż tannulla d-Deċiżjoni Nru 103299 tas-27 ta' April 2015 tad-Direttorat Ġenerali għall-Infrastruttura u l-Loġistika tal-Parlament Ewropew li permezz tagħha l-offerta tar-rikorrenti għall-lott Nru 75 "elettriku – kurrenti qawwija" ippreżentata fid-29 ta' Settembru 2014 fil-kuntest tas-sejħa għal offerti referenza INLO-D-UPIL-T-14-AO4 dwar il-proġett ta' estensjoni u ta' mmodernizzar tal-bini Konrad Adenauer fil-Lussemburgu ġiet miċħuda u d-deċiżjoni li tagħti l-kuntratt lill-offerent ieħor; tordna l-produzzjoni tad-dokumenti li ġejjin: ir-rapport tal-kumitat għall-evalwazzjoni li għamel riferiment għalih il-l-konvenut fil-komunikazzjoni tiegħu Nru 101690 tas-27 ta' Frar 2015; u id-dokumenti fil-fajl għall-għoti tal-kuntratti fejn inżamm rekord tal-kuntratti li saru bejn il-Parlament u l-offerenti konformement mal-Artikolu 160(4) tar-Regolament ta' Delega tal-Kummissjoni (UE) Nru 1268/2012, tad-29 ta' Ottubru 2012, dwar ir-regoli tal-applikazzjoni tar-Regolament (UE, Euratom) Nru 966/2012 tal-Parlament Ewropew u tal-Kunsill, tal-25 ta' Ottubru 2012, dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002; tikkundanna lill-konvenuti għall-ispejjeż. Insostenn tar-rikors tagħhom, ir-rikorrenti jinvokaw żewġ motivi. L-ewwel motiv huwa bbażat fuq in-nuqqas ta' osservanza tal-kriterji ta' għażla u iktar preċiżament tal-kriterji dwar il-kapaċità finanzjarja u ekonomika kif ukoll tal-kapaċità teknika u professjonali. It-tieni motiv huma bbażat fuq in-nuqqas ta' osservanza tal-kriterji ta' assenjazzjoni. Ir-rikorrenti jsostnu li, sa fejn ikun minnu li, meta tiġi mqabbla l-offerta tal-offerent li ngħata l-kuntratt mal-offerti ppreżentati mill-offerenti l-oħra, din l-offerta hija baxxa wisq, il-konvenut kellu jiċħad l-offerta u jagħti l-kuntratt lir-rikorrenti. Lingwa tal-kawża: l-Ingliż Il-President tat-Tieni Awla ordna t-tħassir tal-kawża. Lingwa tal-kawża: it-Taljan Il-President tat-Tieni Awla ordna t-tħassir tal-kawża. Lingwa tal-kawża: l-Ingliż Il-President tal-Ħames Awla ordna t-tħassir tal-kawża. Lingwa tal-kawża: il-Franċiż Il-President tat-Tieni Awla ordna t-tħassir tal-kawża.
Extracted from C_205_2015.html